CELEX: 62011CN0068
Language: mt
Date: 2011-02-16 00:00:00
Title: Kawża C-68/11: Rikors ippreżentat fis- 16 ta’ Frar 2011 — Il-Kummissjoni Ewropea vs Ir-Repubblika Taljana

14.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 145/8
            
         Rikors ippreżentat fis-16 ta’ Frar 2011 — Il-Kummissjoni Ewropea vs Ir-Repubblika Taljana
   (Kawża C-68/11)
   2011/C 145/10
   Lingwa tal-kawża: it-Taljan
   
      Partijiet
   
   
      Rikorrenti: Il-Kummissjoni Ewropea (rappreżentanti: A. Alcover San Pedro u S. Mortoni, aġenti)
   
      Konvenuta: Ir-Repubblika Taljana
   
      Talbiet
   
   
               —
            
            
               tikkonstata li billi qabżet, għal numru ta’ snin konsekuttivi, il-valuri ta’ limitu għall-partiċelli PM10 fl-arja ambjentali f’numru ta’ żoni u agglomerazzjonijiet fir-rigward tal-kwalità tal-arja fit-territorju Taljan kollu, ir-Repubblika Taljana naqset mill-obbligi tagħha skont l-Artikolu 5(1) tad-Direttiva tal-Kunsill 1999/30/KE (1), tat-22 ta’ April 1999, dwar il-valuri ta’ limitu tad-dijossidu tal-kubrit, tad-dijossidu tan-nitroġenu u l-ossidi tan-nitroġenu, materji f’partiċelli u ċomb fl-arja ambjentali, li sar l-Artikolu 13(1) tad-Direttiva 2008/50/KE (2) tal-Parlament Ewropew u tal-Kunsill, tal-21 ta’ Mejju 2008, dwar il-kwalità tal-arja fl-ambjent u arja iktar nadifa għall-Ewropa
            
         
               —
            
            
               tikkundanna lir-Repubblika Taljana għall-ispejjeż.
            
         
      Motivi u argumenti prinċipali
   
   L-Artikolu 5(1) tad-Direttiva 1999/30/KE jipprovdi li l-Istati Membri għandhom jieħdu l-miżuri neċessarji sabiex jassiguraw li l-konċentrazzjonijiet ta’ PM10 fl-arja ambjentali ma jaqbżux il-valuri tal-limitu stabbiliti f’punt I tal-Anness III tad-direttiva, sa mid-data indikata hemmhekk. Id-data rilevanti fil-każ preżenti hija l-1 ta’ Jannar 2005.
   Meta l-Kummissjoni evalwat ir-rapporti annwali mibgħuta għas-snin 2005 sa 2007, jirriżulta li l-valuri ta’ limitu għall-PM10 kienu nqabżu f’ħafna żoni u agglomerazzjonijiet urbani. Barra minn hekk, mid-data l-iktar riċenti mibgħuta mill-Italja għas-sena 2009 jirriżulta li din is-sitwazzjoni ta’ qabżiet tal-valuri ta’ limitu ta’ kuljum u/jew annwali seħħew f’70 żona.
   B’hekk jirriżulta li l-Italja naqset mill-obbligi tagħha skont l-Artikolu 5(1) tad-Direttiva 1999/30 għal dak li jirrigwarda ż-żoni u s-snin inkwistjoni.
   
      (1)  ĠU L Edizzjoni Speċjali bil-Malti, Kapitolu 15, Vol. 04, p. 164
   
      (2)  ĠU L 152, 11.06.2008, p. 1